Diari Oficial de la Generalitat Valenciana


Sumari del DOGV 6900, del 12-11-2012 (2012/10867)

Notificació del laude emés per la Junta Arbitral de Transports d'Alacant. Expedient número 010/12-A.
----------------------------------------------------------------------------------------------------

### Dades del document

Número de DOGV
:   6900

Data del DOGV
:   12-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10877


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 010/12-A. [2012/10857]
Ramón Escrig Moreno, president de la Junta Arbitral de Transports d'Alacant, manifesta que, d'acord amb les disposicions dels articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Óscar Valero Serna que s'ha dictat laude en l'expedient referenciat i que, com que no és possible la notificació per desconegut, parador ignorat o absència, es fa a través d'esta publicació, a l'efecte legal oportú. El contingut íntegre del laude és el que es consigna a continuació:
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts. Reclamant: Transportes Azkar, SA, representada per José Luis Baeza Alemán. Reclamat: Óscar Valero Serna, que no compareix a l'acte de vista.
A les 11.30 hores del 27 de setembre de 2012 es constituïx a Alacant la Junta Arbitral de Transports pels membres expressats al marge i amb l'assistència de les parts per a resoldre els expedients 010/12-A. Se celebra la vista oral de la reclamació per impagament de ports, amb la incompareixença del demandat.
Una vegada iniciada la vista oral pel president, es comprova la identitat de la part compareixent i la qualitat amb què intervé.
Es dóna compte que, davant de la impossibilitat de citació i notificació reiterada realitzada a través del servici de Correus, es publicarà en el Diari Oficial de la Comunitat Valenciana núm. 6861, de 13 de setembre de 2012.
Es concedix la paraula a la reclamant, que basa la seua reclamació en els antecedents de fet següents:
1. Es ratifica en tots els motius de la demanda, manifesta que com a conseqüència de les relacions comercials entre les parts la reclamant va realitzar, per compte de la reclamada, diversos transports, tal com s'especifica en la demanda i les factures dels quals s'hi adjunten, per un import total de 911,23 euros. Després de realitzar diverses gestions de cobrament sense aconseguir-ho s'interposa esta demanda, amb la sol·licitud que una vegada que siga reconegut el seu dret es condemne la reclamada al pagament de la quantitat de 911,23 euros.
S'hi apliquen els fonaments jurídics següents:
1. La competència territorial de la Junta, de la que qual no s'al·lega res, es determina en els articles 6 i 7.2 del Reglament de la LOTT (RD 1211/90).
2. La submissió es determina d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció feta en l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord de sotmetiment referit a l'arbitratge de les juntes sempre que la quantia de la controvèrsia no supere els 6.000,00 euros i cap de les parts intervinents en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.
3. De les manifestacions realitzades en vista es deduïx que, efectivament, els ports que es reclamen en esta demanda, les factures dels quals hi consten adjuntes, es van realitzar, la qual cosa determina el dret al cobrament per part de la reclamant.
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:
Estimar la demanda interposada, representada per Transportes Azkar, SA, representada per José Luis Baeza Alemán, contra ÓscarValero Serna, ja que dels fets relatats, els documents probatoris i les declaracions efectuades s'establix que s'han realitzat els transports reclamats dins de les condicions contractuals convingudes i se n'ha d'abonat l'import.
Per tot això, Óscar Valero Serna ha d'abonar a Transportes Azkar, SA la quantitat de nou-cents onze euros amb vint-i-tres cèntims (911,23 €).
Contra este laude es pot exercitar l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la notificació, d'acord amb el que preveuen els articles 40 a 43, els dos inclosos, de la Llei 60/2003, de 23 de desembre, d'Arbitratge.
Independentment d'això, dins dels 10 dies següents als de la notificació del laude se'n pot sol·licitar la correcció, aclariment o complement a la Junta Arbitral, d'acord amb l'article 39 de la Llei d'Arbitratge.
Una vegada transcorreguts 20 dies des de la notificació d'este laude a les parts, se'n pot instar l'execució forçosa davant del Jutjat de Primera Instància d'Alacant que corresponga per repartiment, d'acord amb el que establix la Llei Orgànica 5/2011, de 20 de maig, complementària de la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 de la Llei Orgànica del Poder Judicial.»
Els terminis dels recursos que conté el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.
Alacant, 27 de setembre de 2012.- El president de la Junta Arbitral de Transports d'Alacant: Ramón Escrig Moreno.